Aleksandar Stavrev
Aleksandar Stavrev makedonski je nogometni sudija. Od 2006. na FIFA-inoj je listi međunarodnih sudija. Prve utakmice u evropskim takmičenjima sudio je u maju 2006. na Evropskom prvenstvu U-17. Dvije godine kasnije pravdu je dijelio i na Evropskom prvenstvu U-19. U Kupu UEFA 2008/09. sudio je na nekoliko utakmica grupne faze. U sezoni 2009/10. sudio je utakmice u kvalifikacijama za Evropsku ligu i Ligu prvaka. Također, sudio je u utakmicama kvalifikacija za Svjetsko prvenstvo 2010. i 2014. Godine 2011. proglašen je najboljim makedonskim sudijom.